# Referat fra ordinær generalforsamling i Grundejerforeningen Pilekæret den 28. februar 2013

# 1. Valg af dirigent

Formanden, Jens Jørn Ramskov, bød velkommen og foreslog Lene Bindslev som dirigent, hvilket blev vedtaget med akklamation. Dirigenten kunne herefter konstatere at generalforsamlingen var rettidig indkaldt og blev afholdt i henhold til vedtægterne. Det blev meddelt, at Anders Laursen ville tage referat.

# 2. Bestyrelsens beretning

Formanden gennemgik den udsendte beretning. Der var ingen kommentarer til beretningen.

Formanden takkede den afgående formand, Bruno Pedersen, for det kæmpe arbejde, han havde lagt i bestyrelsen i grundejerforeningen og overrakte ham en gave i form af en flaske whisky.

# 3. Regnskab

Formanden gennemgik regnskabet for grundejerforeningen for 2012. Regnskabet udviste et underskud på 264,52 kr. I forhold til budgettet havde der været merudgifter til snerydning og mindre udgifter til vedligeholdelse af klyngerne.

Regnskabet blev godkendt.

# 4. Forslag fra bestyrelse og/eller medlemmer

Der var ikke stillet nogle forslag fra bestyrelsen eller medlemmerne.

# 5. Bestyrelsens forslag til pligtige vedligeholdelsesarbejder

Bestyrelsen foreslog, at der regelmæssigt skal foretages græsslåning på fællesarealer i sæsonen, og udføres nødvendigt vedligeholdelse af carporte og fællesarealer forår og efterår.

Forslaget blev godkendt.

# 6. Forslag til budget, kontingent og andre ydelser for indeværende regnskabsår

Formanden gennemgik budgettet for 2013. På baggrund af budgettet foreslog bestyrelsen, at kontingentet for 2013 blev fastsat til 2400 kr. Det blev vedtaget.

Bestyrelsen foreslog, at frigørelsesgebyret for fritagelse af græsslåning af fællesareal blev fastlagt til 2500 kr. og 1500 kr. for fritagelse af øvrigt vedligehold af fællesarealer (frigørelsesbeløbet reserveres til brug i pågældende klynge).

Det blev vedtaget.

# 7. Valg af 5 bestyrelsesmedlemmer

Følgende bestyrelse blev valgt for det nye år:

* Jens Jørn Ramskov (klynge A)
* Anders Laursen (klynge B)
* Kim Bentzen (klynge B)
* Torben Luther (klynge C)
* Susanne Olsen (klynge D)

# 8. Valg af 2 bestyrelsessuppleanter

Zain Syed (klynge D) og Shila Luther (klynge C) blev valgt som bestyrelsessuppleanter.

# 9. Valg af 2 revisorer og 1 revisorsuppleant

Hans-Ole Ketting og Lene Bindslev blev valgt som revisorer. Tage Thinggaard blev valgt som revisorsuppleant.

# 10. Eventuelt

Der blev opfordret til, at man hurtigst muligt fjernede de grønne affaldsstativer fra vejen, når de var blevet tømt.

Der var stor tilfredshed med det forgangne års afholdelse af vejfesten og fastelavnsarrangementet.